DOHOME พุ่งแรง 10% ทะลุเป้า 16.40 บ. โบรกฯชี้รับอานิสงส์แจกเงินเยียวยารอบใหม่!
DOHOME พุ่งแรง 10% ทะลุเป้า 16.40 บ. โบรกฯชี้รับอานิสงส์แจกเงินเยียวยารอบใหม่!
19 ม.ค. 2564

ผู้สื่อข่าวรายงานว่า บริษัท ดูโฮม จำกัด (มหาชน) หรือ DOHOME ณ เวลา 10.38 น. อยู่ที่ระดับ 17.60 บาท บวก 1.60 บาท หรือ 10.00% ด้วยมูลซื้อขาย 330.50 ล้านบาท ราคาหุ้นปรับตัวแรงตั้งแต่เข้าตลาดเมื่อวันที่ 6 ส.ค.62  

บล.กรุงศรี ระบุในบทวิเคราะห์ว่า DOHOME  (ซื้อ/เป้า สูงสุด BB Consensus 16.4) ภาครัฐแจกเงินเยียวยา Covid-19 รอบใหม่ 3,500 บาท ต่อคน 2 เดือน ช่วยเพิ่มอำนาจซื้อ DOHOME ได้ประโยชน์เพราะรายได้หลักกว่า 80% มาจากต่างจังหวัด
(+) วันนี้(19 ม.ค.64) คาด ครม.อนุมัติและประกาศรายละเอียดมาตรการเยียวยา Covid19 รอบใหม่: หลังจากที่ ครม. เห็นชอบในหลักการไปแล้วเมื่อสัปดาห์ที่ผ่านมา ประชุม ครม. ในวันนี้คาดที่ประชุมจะมีมติเห็นชอบและประกาศรายละเอียดของแต่ละมาตรการ ซึ่งจะช่วยให้เราและตลาดประเมินผลกระทบต่อภาพรวม ศก.(GDP) และผลบวกในแต่ละ Sector (ค้าปลีก วัสดุก่อสร้าง ไฟแนนซ์) ได้มากขึ้น
บล.ฟินันเซีย ไซรัส (+) ประชุมครม.วันนี้(19ม.ค.64) คาดจะมีการอนุมัติโครงการ เราชนะ แจกเงิน 3,500 บาท 2 เดือน เบื้องต้นคาดจะช่วยเยียวยาได้ 35 ล้านคน รวมวงเงินราว 2.4 แสนลบ. โดยสิ่งที่ต้องติดตามคือเงื่อนไขการใช้ง่ายว่าสามารถใช้กับร้านค้าประเภทใดได้บ้าง รวมถึงเตรียมเปิดลงทะเบียน คนละครึ่ง เฟส 2 อีก 1.34 ล้านสิทธิ มองเป็นบวกต่อกลุ่มค้าปลีก อาหารและเครื่องดื่ม